ДОГОВОР ЗА ВРЕМЕННО ОТДАВАНЕ ПОД НАЕМ НА НОСИИ

Днес, . . . . . . . . . . . . . . . .2024 г., в гр. София, между:

“ФОЛКЛОРЕЯ“ ЕООД, ЕИК: 207852538, със седалище и адрес на управление: София, ул. Житница № 22A, бл. 255, вх. Д, ет. 8, ап. 23, представлявано от управителя МАРИЯ РУСЕВА, от една страна, наричан по-долу НАЕМОДАТЕЛ и

…………………………………………………., ЕИК: ……………………………….., със седалище и адрес на управление: ………………………………………………., представлявано от ………………………………………………., в качеството му на .........................................., от друга страна, наричан по-долу НАЕМАТЕЛ, се сключи настоящия Договор за временно отдаване под наем на носии, като страните се споразумяха за следното: 

I. ПРЕДМЕТ НА ДОГОВОРА
Чл. 1 (1) НАЕМОДАТЕЛЯТ предоставя на НАЕМАТЕЛЯ за временно и възмездно ползване народни носий, чиито брой и основни характеристики са подробно описани в Приложение No 1 към настоящия договор, срещу което НАЕМАТЕЛЯТ се задължава да заплаща наемна цена по реда и при условията, уговорени в този договор.

Чл. 2. (1) НАЕМОДАТЕЛЯТ се задължава да предаде носиите, подробно описани в Приложение No 1 към настоящия договор, като за целта се съставя и подписва двустранен  Приемо-предавателен протокол. 
II. СРОК НА ДОГОВОРА
Чл. 3. (1) Настоящият договор се сключва за срок, изрично посочен в Приложение No 1 към настоящия договор, считано от датата на предаване на същите от НАЕМОДАТЕЛЯ на НАЕМАТЕЛЯ, съгласно подписания от страните за целта Приемо-предавателен протокол.  
(2) Ако след изтичането на срока по предходната алинея НАЕМАТЕЛЯТ  продължи да ползва носиите, подробно описани в Приложение No 1 към настоящия договор със знанието и без противопоставянето на НАЕМОДАТЕЛЯ, договорът се счита за продължен като договор за наем за неопределен срок. В този случай всяка от страните може да го прекрати, като предизвести другата страна с 3 - дневно писмено предизвестие. 

III. НАЕМНА ЦЕНА. ЗАБАВА ЗА ПЛАЩАНЕ
Чл. 4. (1) Наемната цена, размерът на капарото и начина на плащане за ползването на носиите, са описани подробно в Приложение No 2 към настоящия договор.  

IV. ПРАВА И ЗАДЪЛЖЕНИЯ НА НАЕМОДАТЕЛЯ
Чл. 5. (1) НАЕМОДАТЕЛЯТ е длъжен:

а) да предостави носиите, предмет на този договор, във вида, броя и състоянието, подробно описани в Приложение № 1 към настоящия договор;
б) да поддържа носиите, подробно описани в Приложение No 1 към настоящия договор, в състояние, което отговаря на уговореното предназначение. 
Чл. 6. (1) НАЕМОДАТЕЛЯТ има право: 

а) да получава наемната цена в размера и сроковете, уговорени в този договор;
б) след изтичането срока на договора да получи носиите, подробно описани в Приложение No 1 към настоящия договор, във вида, в който ги е предал.
 

V. ПРАВА И ЗАДЪЛЖЕНИЯ НА НАЕМАТЕЛЯ
Чл. 7. (1) НАЕМАТЕЛЯТ е длъжен:

а) да ползва носиите, подробно описани в Приложение No 1 към настоящия договор, съгласно уговореното предназначение;
б) да заплаща уговорената наемна цена по указания в договора ред;
в) да полага всички необходими усилия за запазване на носиите, подробно описани в Приложение No 1 към настоящия договор, от увреждане, вкл. и от страна на трети лица;
г) да не почиства/пере сам носиите или да прави опит да отстранява по какъвто и да било начин следите или замърсяванията, вследствие тяхната употреба;

д) да не предоставя на трети лица ползването на наетите носии;
(2) Рискът от погиването на носиите, подробно описани в Приложение No 1 към настоящия договор, както и от кражбата или повреждането им преминава върху НАЕМАТЕЛЯ от момента, в който същите му бъдат предадени с Приемо-предавателния протокол. С подписване на настоящия договор, НАЕМАТЕЛЯТ се съгласява безусловно, че случай на повреждане (разкъсване, изгаряне, липсващи части, наличие на трайни петна), водещо до негодност на носиите, както и при загуба или кражба на същите, НАЕМОДАТЕЛЯТ има право да задържи в пълен размер депозита, описан в Приложение No 1 към настоящия договор.
 
Чл.8. (1) След изтичане на срока на този договор НАЕМАТЕЛЯТ е длъжен да върне носии в състоянието, в което ги е получил, като се отчете нормалното им изхабяване или замърсяване, за което, след оглед на носиите от страна на НАЕМОДАТЕЛЯ, се съставя и подписва двустранен Приемо предавателен протокол.
(2) Ако след изтичането на срока на този договор НАЕМАТЕЛЯТ продължи да ползва носиите въпреки противопоставянето на НАЕМОДАТЕЛЯ, НАЕМАТЕЛЯТ дължи неустойка за неправомерното ползване, която е равна на двойния размер на наемната цена, съгласно описаните в Приложение No 2 от настоящия договор, суми. В този случай НАЕМАТЕЛЯТ е длъжен да изпълнява и всичките си задължения по този договор.

VI. ИЗМЕНЕНИЕ И ПРЕКРАТЯВАНЕ НА ДОГОВОРА
Чл. 9. Този договор може да бъде изменен, допълнен или прекратен само по взаимно писмено съгласие между страните.

Чл. 10. (1) НАЕМОДАТЕЛЯТ може да развали договора преди изтичането на срока му, ако:

1. НАЕМАТЕЛЯТ ползва носиите, подробно описани в Приложение No 1 към настоящия договор не по предназначение или в нарушение на уговореното ползване;

2. НАЕМАТЕЛЯТ съществено увреди носиите, подробно описани в Приложение No 1 към настоящия договор или създава сериозна опасност за такова увреждане;

VII. ЗАКЛЮЧИТЕЛНИ РАЗПОРЕДБИ
Чл. 11. (1) Всички съобщения между страните във връзка с този договор се извършват в писмена форма. Писмената форма се счита спазена при съобщения по e-mail. 
(2) Всички изменения и допълнения на този договор се правят единствено чрез писмени споразумения между страните.

(3) За целите на този договор адресите, вкл. e-mail и телефоните на страните по договора са:

- на НАЕМОДАТЕЛЯ:  . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

- на НАЕМАТЕЛЯ: . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . . 

(4) Ако някоя от страните промени посочените в предходната алинея адреси и телефони, без да уведоми другата страна, последната не отговаря за неполучени съобщения и други подобни.

Чл. 12. Нищожността на някоя от клаузите на договора или на допълнително уговорените условия не води до нищожност на друга клауза или на договора като цяло.

Чл. 13. За неуредените с този договор въпроси се прилагат правилата на Закона за задълженията и договорите относно наема. Всички спорове, породени от този договор или отнасящи се до него или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие. Ако между страните не бъде постигнато споразумение, спорът се отнася за решаване пред компетентния съд в град София.
Договорът и приложението към него се съставиха и подписаха в по два еднакви оригинални екземпляра, по един за всяка от страните.

ЗА НАЕМОДАТЕЛЯ: 



ЗА НАЕМАТЕЛЯ: 

МАРИЯ РУСЕВА-



.................................
Управител на 

„ФОЛКЛОРЕЯ“ ЕООД
